钦定古今图书集成/理学汇编/学行典/第081卷 > 诗经 > 《民劳》
## 钦定古今图书集成/理学汇编/学行典/第081卷 > 诗经 > 《民劳》

敬慎威仪，以近有德。

〈大全〉叠山谢氏曰：“威仪，所以定命也。有德之士，未有无威仪。若不敬谨威仪，则骄淫傲惰，何所不为？侮老成，远耆德，则贤者不能相亲矣。”　丰城朱氏曰：“敬慎威仪，欲其修身也；以近有德，欲其亲贤也。修身以为之本，亲贤以为之辅，则必不至于纵诡随而为寇虐矣。”